Secret Invasion (televisiosarja)

Secret Invasion on yhdysvaltalainen Kyle Bradstreetin luoma Disney+-tilausvideopalveluun tuleva supersankarisarja, joka perustuu pääosin Marvel Comicsin sarjakuvatarinaan Salainen invaasio. Se tulee olemaan Marvel Cinematic Universen (MCU) yhdeksäs Marvel Studiosin tuottama televisiosarja, jakaen tarinallisen jatkumonsa elokuvien ja muiden televisiosarjojen kanssa. Bradstreet toimii sarjan pääkäsikirjoittajana.

Samuel L. Jackson ja Ben Mendelsohn palaavat elokuvista tuttuihin rooleihinsa Nick Furyna ja Taloksena. Sarjassa näyttelevät myös Cobie Smulders, Kingsley Ben-Adir, Emilia Clarke, Olivia Colman ja Christopher McDonald. Sarjan kehitystyö alkoi syyskuussa 2020, kun Bradstreet palkattiin pääkäsikirjoittajaksi ja Jackson kiinnitettiin päärooliin. Sarjan virallinen nimi ja Mendelsohnin liittyminen projektiin paljastettiin joulukuussa 2020 Disneyn Investor Day -virtuaalitapahtumassa. Thomas Bezucha ja Ali Selim liittyivät ohjaajiksi toukokuussa 2021. Kuvaukset alkoivat Iso-Britanniassa syyskuussa 2021, ja sijoittuivat myös West Yorkshireen ja Liverpooliin, ennen kuin ne saatiin päätökseen huhtikuussa 2022.

Secret Invasion tullaan julkaisemaan Disney+:aan osana MCU:n viidettä vaihetta vuonna 2023.

Näyttelijät

Päärooleissa

Sivurooleissa

Tuotanto

Kehitys 
Syyskuussa 2020 Kyle Bradstreetin vahvistettiin toteuttavan Disney+-suoratoistopalveluun Nick Furyyn keskittyvä sarja. Hahmo oli yksi kymmenestä hahmosta, joista Marvel Entertainmentin toimitusjohtaja Avi Arad suunnitteli elokuvaa tehtyään sopimuksen Marvel Studiosin kanssa, ja tehtyään levityssopimuksen kanssa Paramount Picturesin kanssa. Andrew W. Marlowe palkattiin tekemään käsikirjoitus Nick Fury -elokuvalle huhtikuussa 2006. Huhtikuussa 2019, Samuel L. Jacksonin näyteltyä Nick Furya peräti kymmenessä Marvel Cinematic Universen (MCU) elokuvassa sekä vierailevana hahmona Marvel Televisionin televisiosarjan S.H.I.E.L.D. Agentit ensimmäisellä tuotantokaudella, The Hollywood Reporterin Richard Newbyn mielestä Furyn oli aika saada oma elokuvansa, kutsuen hahmoa ”MCU:n voimakkaimmaksi ominaisuudeksi, jota ei ollut vielä kunnolla tutkittu.” Jackson oli kiinnitetty palaamaan rooliinsa, Bradstreetin toimiessa sarjan pääkäsikirjoittajana ja vastaavana tuottajana.

Joulukuussa 2020 Disneyn Investor Day -virtuaalitapahtumassa Marvel Studiosin johtaja Kevin Feige virallisesti julkisti sarjan nimellä Secret Invasion ja paljasti Ben Mendelsohnin palaavan MCU-elokuvista skrullikenraali Taloksen rooliin. Sarja perustuu vuosien 2008–2009 sarjakuvatarinaan Salainen invaasio, Feigen kuvaillessa sitä ”crossover- ja event-sarjaksi”, joka sitoisi yhteen tulevat MCU-elokuvat. Secret Invasion päätettiin toteuttaa elokuvan sijasta televisiosarjana, koska se antaisi Marvel Studiosin ”tehdä jotain mitä emme ole aiemmin tehneet”. Sarjalle oli etsitty ohjaajia jo huhtikuusta 2021 alkaen ja kuukausi myöhemmin sarjan ohjaajiksi kiinnitettiin Thomas Bezucha ja Ali Selim. Jonathan Schwartz tulee toimimaan myös yhtenä sarjan vastaavista tuottajista. Sarja koostuu kuudesta 40–50 minuutin kestoisesta jaksosta.

Käsikirjoittaminen 
Feige sanoi, ettei sarjan tarina olisi hahmojen määrältä ja vaikutukseltaan yhtä laaja kuin Salainen invaasio -sarjakuvatarina, joka sisälsi vielä enemmän hahmoja kuin elokuva Avengers: Endgame (2019). Sen sijaan Secret Invasion tukisi Jacksonin ja Mendelsohnin hahmojen näkökulmasta sarjakuvista tuttuja poliittisten vainoharhojen elementtejä.

Roolijako 
Jacksonin odotettiin palaavan rooliinsa, kun sarjan kehitystyö alkoi syyskuussa 2020. Kun sarja virallisesti julkistettiin joulukuussa 2020, Feige vahvisti Jacksonin paluun rooliinsa ja paljasti Mendelsohnin näyttelevän sarjassa. Maaliskuussa 2021 Kingsley Ben-Adir valittiin näyttelemään yhtä sarjan roistoista. Huhtikuussa 2021 Olivia Colman, Emilia Clarke ja Killian Scott liittyivät sarjan näyttelijäkaartiin, Toukokuussa 2021 Christopher McDonald valittiin näyttelemään hahmoa, jota ei ole aiemmin nähty sarjakuvissa, mutta joka saattaisi esiintyä myös muissa MCU:n tulevissa elokuvissa ja televisiosarjoissa. Marraskuussa Carmen Ejogo valittiin tuntemattomaan rooliin, ja joulukuussa Cobie Smuldersin paljastettiin palaavan MCU-elokuvista Maria Hillin rooliin. Helmikuussa 2022 kuvauspaikalta otetut kuvat paljastivat Don Cheadlen palaavan aiemmista MCU-medioista tuttuun rooliinsa James Rhodesina, ja että Dermot Mulroney näyttelee Yhdysvaltain presidentti Ritsonia. Maaliskuussa 2022 Jackson paljasti Martin Freemanin palaavaan MCU-elokuvista Everett Rossin rooliin.

Kuvaukset 
Kuvaukset alkoivat Iso-Britanniassa 1. syyskuuta 2021, Sylvaine Dufaux’n ja Remi Adefarasinin kuvatessa sarjan. Kuvaukset tulevat sijoittumaan myös muihinkin Euroopan kolkkiin, Bezuchan ja Selimin ohjatessa jaksot. Kuvausten odotettiin aiemmin alkavan elokuun 2021 puolivälissä. Jackson aloitti omien kohtaustensa kuvaamisen 14. lokakuuta, osallistuttuaan samaan aikaan MCU-elokuvan The Marvels (2023) kuvauksiin. Sarjaa kuvattiin myös eri puolilla West Yorkshirea, mukaan lukien Leedsissä 22. tammikuuta, Huddersfieldissä 24. tammikuuta, ja Halifaxissa tammikuun 24. päivästä 31. päivään. 28. helmikuuta 2022 sarjaa kuvattiin Liverpool Streetin asemalla. Kuvaukset saatiin päätökseen 25. huhtikuuta 2022. Lisäkuvauksia odotetaan kuitenkin vielä tehtävän eri puolilla Eurooppaa.

Julkaisu 
Secret Invasion koostuu kuudesta jaksosta, jotka tullaan julkaisemaan suoratoistopalvelu Disney+:aan vuonna 2023.

Lähteet

Aiheesta muualla

Sarjan traileri YouTubessa 

2020-luvun televisiosarjat
Disney+-alkuperäissarjat
Marvel Cinematic Universen viidennen vaiheen televisiosarjat
Marvel Studiosin televisiosarjat